Trupulleikin er vanliga størstur hjá teimum, sum ganga í ov tøttum gummiskóm. sum ikki turka føturnar nøktandi eftir bað. sum ganga nógv til svimjing, ítrótt ella fimleik/fitness. Hvørji eyðkenni eru? Fótasoppur sæst oftast millum 4. og 5. tá og sæst sum skriðandi og flusut útbrot millum tærnar. Húðin verður reyð, og kanska síggjast smáar vætufyltar bløðrur Hvussu smittar fótasoppur? Soppasmittan kemur ofta av sambandi við handklæði, skógvar ella gólv. Soppur kann eisini spreiða seg til aðrar partar av kroppinum. Tað er tí av størsta týdningi at viðgera fyri fótsopp sum skjótast. Hvør er viðgerðin? Fótasoppur kann sum oftast viðgerast við lokalvirkandi handkeypsheilivági, sum er at finna bæði sum krem, gele og flótandi væta. Tað, sum er umráðandi, tá tú skalt viðgerast við hesum heilivági, er, at tú setur teg væl inní, hvussu hetta skal nýtast. Eitt nú er umráðandi at seta seg inní, hvussu ofta og hvussu leingi tú skalt brúka heilivágin, alt eftir hvat slag tú velur. Um tú ikki nýtir heilivágin rætt, er stórur vandi fyri, at soppurin kyknar upp aftur. Á apotekinum fæst hjálp og vegleiðing um, hvat slag hóskar best til tín, og hvussu hetta skal nýtast. Góð ráð um fótasopp Vaska tær um føturnar dagliga og turka tær væl, áðrenn tú letur teg í hosur og skógvar. Nýt sandálur í skifti- og baðirúmum. Um tú hevur fótasopp, skal tú turka føturnar til seinast. Um handklæðið hevur nomið við fótasopp, skal tað vaskast í minsta lagi 60 hitastigum. Nýt bummuls-ella ullintar hosur ella sokkar og skift dagliga ella oftari, um føturnir eru vátir. Lat vera við at nýta skógvar úr eftirgjørdum tilfari-brúka leður ella sandálir, soleiðis at hiti og væta sleppa burtur. Til ber eisini at nýta deodorant, sum fæst á apotekinum. Nær skal eg fara til lækna? Um hetta er fyrstu ferð, tú upplivir hesi eyðkennini